Сям’ю Навіцкіх у Глінным паважаюць за працавітасць. Як вядома, гэта рыса спрадвеку асабліва цанілася і працягвае цаніцца ў наш час у вяскоўцаў. Сапраўды, гаспадарка – толькі паспявай упраўляцца: тры каровы (а раней, калі былі студэнтамі дачка і старэйшы сын, трымалі ажно шэсць!), свінні, трыццаць індыкоў, агароды… Здавалася б, дзе ў такім кругавароце знайсці вольную хвілінку, каб адпачыць? А Алена і Уладзімір знаходзяць, толькі не для адпачынку – для новых цікавых спраў.